
Lès 3: Unidat den Kristu.
A. E problema di kliknan den iglesia.
1. 1 Korintionan 1:10 Ki apelashon Pablo ta hasi na kuminsamentu di su karta na e kristiannan na Korinto?
2. Dikon Pablo a hasi e apelashon aki pa union I hasrmonia entre e Kreyentenan? 1 Korintionan 1:12-13
3. Dikon ta asina fásil pa gruponan forma den iglesianan, loke ta resultá den divishon i pleitamentu?
4. Dikon divishon i pleitamentu ta asina debilitante i dañino segun ku kristiannan ta buska pa kompartí e bon notisia tokante Hesus ku otro hende? Juan 13:35, Huan 17:21-23
5. Kiko ta e diferensia entre un kliek i un grupo chikitu saludabel?
B. Perfektamente uni huntu.
1. 1 Korintionan 1:10 Kon ta posibel pa sernan humano imperfekto ta perfektamente uni na otro? 1 Korintionan 1:4-9, Kolosensenan 3:12-14, Romanonan 5:5
2. Kiko ta nifiká ser di “e mesun pensamentu”? Filipensenan 2:1-8
3. Kon ta posibel pa tin un diversidat di opinion i tòg ta di e mesun pensamentu?
C. Kresiendo den madures spiritual.
1. 1 Korintionan 3:1-2 Kon Pablo ta deskribí e madures spiritual di e kristiannan na Korinto?
2. Kon nan inmadures spiritual a keda manifestá? 1 Korintionan 3:3-4
3. Kiko ta un indikashon ku kristiannan ta kresiendo den nan madures spiritual? 1 Korintionan 2:12-16
4. Ken a yuda bo madurá spiritualmente?
D. Liderando komo sirbidónan di Kristu.
1. 1 Korintionan 4:1-2
2. Kua siñansa di Hesus ta rekordá nos di e nesesidat pa sigui Su ehèmpel di liderazgo di sirbidó? Marko 10:42-45
3. Kiko ta nifiká pa ta “mayordomo di e misterionan di Kristu”?
4. Sufrimentu ta un eksperensia inevitabel pa sirbidónan di Kristu? 1 Korintionan 4:9-13, Juan 15:18-21, Mateo 5:11-12
5. Kiko ta bo pensamentunan tokante e invitashon di Pablo den 1 Korintionan 4:16? (wak tambe 1 Korintionan 11:1)
6. Nos tur tin un sirkulo di influensia. Ken ta wak bo komo ehèmpel?
7. Dikon semper ta mihó pa tene nos wowonan enfoká riba Hesus en bes di enfoká riba lidernan humano, maske kon dotá òf karismátiko nan por ta?
8. Kon nos por ta sigur ku nos lo ta ehèmpelnan fiel i mayordomonan fiel den nos sírkulo di influensia?
